У Кірккаярві няма стандарт­най школьнай формы, а вучні ходзяць басанож. На занятках дзецям дазволена практычна ўсё: узаемадзейнічаць адно з адным, спрачацца з настаўнікам і нават сядзець на падлозе. Вучоба абсалютна бясплатная: дзяржава плаціць за ўсё, нават за школьнае харчаванне. Тут вучыцца каля 800 навучэнцаў, якія гавораць на 19 мовах. Незадаволеных практычна няма (за выключэннем рускамоўных бацькоў — яны лічаць, што іх дзецям задаюць вельмі мала дамашніх заданняў).